**PRILOG BROJ 2 -**

**obrazac**

**OBRAZLOŽENJE PRIJEDLOGA FINANCIJSKOG PLANA ZA RAZDOBLJE 2020. - 2022.**

**Osnovna škola Novo Čiče**

|  |
| --- |
| 1) SAŽETAK DJELOKRUGA RADA PRORAČUNSKOG KORISNIKA |

OŠ Novo Čiče javna je ustanova koja obavlja djelatnost odgoja i osnovnog obrazovanja u skladu sa zakonom i propisima donesenim na temelju zakona, nacionalnog kurikuluma, nastavnog plana i programa, školskog kurikuluma te godišnjeg plana i programa rada škole za školsku godinu 2019./2020.

Djelatnost osnovnog obrazovanja u školi obuhvaća opće obrazovanje te druge oblike obrazovanja djece i mladeži. Škola odnosno djelatnici provode puno vremena prateći i potičući darovite učenike te im organizira dodatni rad u skladu s njihovim sklonostima, sposobnostima i interesima, a prema posebnom programu kojeg donosi ministar znanosti obrazovanja i športa.

Škola posebno skrbi i o učenicima s teškoćama u razvoju, teškoćama u učenju i ponašanju, kao i u učenicima s teškoćama uvjetovanim odgojnim, socijalnim, ekonomskim, kulturalnim i jezičnim čimbenicima. Škola ostvaruje i različite izborne kulturološke i športske programe kao neobavezni dio odgojno-obrazovnog procesa.

Nastavni plan i program provodi se sukladno Zakonu i obvezatan je i besplatan za sve učenike.

U cilju ostvarivanja nastavnog plana i programa, školskog kurikuluma te godišnjeg plana i programa rada škole osigurava se racionalan i djelotvoran rad škole. Također se povezuju svi oblici rada i djelatnosti prema vrsti i srodnosti programa i poslova u cilju ostvarivanja primjerenih rezultata u procesu odgoja i obrazovanja učenika, primjereno zadovoljavanje njihovih potreba i interesa, te rada škole kao javne službe.

OŠ Novo Čiče polazi 500 učenika u 27 razrednih odjela matične škole, dvije

područne škole nižih razreda. Planira se da broj učenika neće padati već da će boljom organizacijom produženog boravka djeca upisana u druge OŠ u Velikoj Gorici sljedeće školske godine biti naši đaci. Od 500 učenika njih 340 su putnici.

Škola ima dvije područne škole:

PŠ Bukevje u kojoj su 4 razredna odjela sa 49 djece, od kojih je 31 putnika.

PŠ Veleševec u kojoj su 2 kombinirana razr. odjela sa 25 djece, od kojih je 9 putnika.

Matična škola Novo Čiče ima 27 razrednih odjela sa 426 djece, od kojih je 300 putnika.

U školi radi ukupno 66 djelatnika od čega je 46 učitelja, 4 stručna suradnika, jedna učiteljica u produženom boravku te 14 djelatnika na administrativno-tehničkim poslovima. Od 46 učitelja, jedna učiteljica je na porodiljnom te je jedna stručna suradnica na porodiljnom. Na njihovim radnim mjestima trenutno su zaposlene stručne zamjene. Također, u školi rade pomoćnika u nastavi, sufinancirana projektom EU „Svako dijete ima pravo na obrazovanje“.

|  |
| --- |
| 2) OBRAZLOŽENJE PROGRAMA |

Prioritet škole je kvalitetno obrazovanje i odgoj učenika koje se ostvaruje kroz:

* stalno usavršavanje nastavnog kadra te podizanje nastavnog standarda na višu razinu
* poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja i druge aktivnosti u projektima, priredbama i manifestacijama
* poticanje za sudjelovanje na sportskim aktivnostima, uključivanje kroz natjecanja na školskoj razini i šire
* organiziranje zajedničkih aktivnosti učenika, roditelja i učenika tijekom izvannastavnih aktivnosti, na organizaciji u upoznavanju kulturne i duhovne baštine
* poticanje razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima

***Zakonske i druge podloge na kojima se zasnivaju programi:***

* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 90/11, 16/12, 86/12, 126/12, 94/13, 152/14)
* Zakon o ustanovama (NN br. 76/93, 29/97, 47/99, 35/08)
* Zakon o proračunu (NN br. 87/08, 136/12, 15/15), Pravilnik o proračunskim klasifikacijama (NN br. 26/10 i 120/13) i Pravilnik o proračunskom računovodstvu i računskom planu (NN br. 114/10, 31/11, 124/14, 03/15)
* Zakon o fiskalnoj odgovornosti (NN br. 139/10, 19/14) i Uredba o sastavljanju i predaji Izjave (NN br. 78/11 i 106/12)
* Upute za izradu proračuna lokalne (regionalne) samouprave za razdoblje 2020. – 2022.
* Godišnji plan i program rada škole za školsku godinu 2019./2020.
* Kurikulum škole za školsku godinu 2019./2020.

***Ciljevi provedbe programa i pokazatelji uspješnosti:***

Školske ustanove ne donose strateške, već godišnje planove i programe (GPP i školski kurikulum) prema planu i programu koje je donijelo Ministarstvo znanosti, obrazovanja i športa. Vertikala usklađivanja ciljeva i programa MZOŠ-a i jedinice lokalne samouprave sa školskom ustanovom je provedena u dodirnim točkama.

Nastavni planovi se odnose za nastavnu godinu, a ne za fiskalnu. Uzrok mnogim odstupanjima u izvršenju financijskog plana, odnosno pomak određenih aktivnosti iz jednog u drugo polugodište uzrokuje promjene izvršenja financijskog plana za 2 godine.

***Potrebna sredstava za provođenje programa po izvorima financiranja:***

Izvori sredstava za financiranje rada OŠ Novo Čiče su:

* Opći prihodi i primitci, državni proračun (MZOŠ) za financiranje rashoda za zaposlene;
* Opći prihodi i primitci, lokalni proračun (Grad Velika Gorica) za materijalne i financijske troškove poslovanja te održavanje i obnovu nefinancijske imovine;
* Vlastiti prihodi od iznajmljivanja športske dvorane, skupljanja i prodaje starog papira, za provedbu dodatnih aktivnosti škole prema Godišnjem planu i programu rada te obnovu nefinancijske imovine;
* Prihodi po posebnim propisima sastoje se od prihoda za sufinanciranje školske kuhinje, uplate roditelja za provedbu dodatnih programa rada unutar školskog kurikuluma (ekskurzije, škola u prirodi, kazalište i kino);
* Donacije, strogo namjenska sredstva za održavanje i poboljšanje učeničkog standarda;
* Sufinanciranje školske kuhinje od općine Orle te Grada Velika Gorica za prehranu djece u školi, ekskurzije učenika, programe i projekte u suradnji sa lokalnom samoupravom;

**PRIHODI IZ DRŽAVNOG PRORAČUNA**

Prihodi nisu planirani isključivo s propisanim indeksom rasta za tu vrstu rashoda, jer je bilo potrebno uzeti u obzir povećanje izdataka zbog povećanja dodatka na staž (0,5% po godini staža).

Pomoći u obliku odlaska u mirovinu i smrti u obitelji teško je predvidjeti; a jubilarne nagrade ovise o broju zaposlenih te ih je lakše predvidjeti. Brojčani pokazatelji su u tablicama Prava po kolektivnom ugovoru i predviđeni prihodi od MZOŠ-a. Financijski plan 2020.-2022. koji sadrži ove podatke škola nije obvezna izrađivati već ga za nas radi i izvršava naše resorno Ministarstvo i može se vidjeti na web stranicama MZOŠ ( [www.mzos.hr](http://www.mzos.hr)).

**PRIHODI OD GRADA**

Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz uputa za izradu proračuna.

Od tako dobivenih vrijednosti prihoda prvo smo predvidjeli namjenske rashode koji se planiraju na osnovi potrošnje tekuće godine, tj. troškovi energije, rashod za zdravstveni pregled zaposlenika, usluge tekućeg održavanja građevinskih objekata, postrojenja i opreme, komunalne naknade i pedagošku dokumentaciju.

Rashode iz kategorije općih troškova prvo smo planirali obvezne rashode za komunalne usluge, rashode za telefon, obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole.

Vlastiti prihodi čine prihodi od iznajmljivanja športske dvorane i prihod sakupljanja sirovine starog papira. Prihodi se koriste prvenstveno za redovito poslovanje, minimalni standard te financiranje aktivnosti iz Godišnjeg plana i programa rada škole.

Namjenski prihodi od sufinanciranja obuhvaćaju prihode za sufinanciranje cijene školske kuhinje, izleta, ekskurzija, posjeta kazalištu i kino predstavama.

Ravnateljica

Sanja Povoljnjak, dipl. učitelj